EL
L 205/36
21L.A.11
Επίσημη Εφημερίδα της Ευρωπαϊκής Ένωσης
5.8.2022
Πορίσματα και παρατηρήσεις
α) Μετά την παραλαβή της κοινοποίησης πορισμάτων, το φυσικό ή νομικό πρόσωπο που είναι κάτοχος ή υπέβαλε αίτηση για χορήγηση πιστοποιητικού τύπου, συμπληρωματικού πιστοποιητικού τύπου, έγκρισης σχεδιασμού επισκευής μείζονος σημασίας, πτητικής άδειας, πιστοποιητικού αξιοπλοΐας, περιορισμένου πιστοποιητικού αξιοπλοΐας, πιστοποιητικού θορύβου ή περιορισμένου πιστοποιητικού θορύβου, που έχει δηλώσει τη συμμόρφωση σχεδιασμού, που έχει δηλώσει την οικεία ικανότητα σχεδιασμού ή παραγωγής, ή που παράγει αεροσκάφη, κινητήρες, έλικες ή εξαρτήματα σύμφωνα με το τμήμα IΗ του παρόντος παραρτήματος, προβαίνει στις ακόλουθες ενέργειες εντός της χρονικής περιόδου που καθορίζεται από την αρμόδια αρχή σύμφωνα με την παράγραφο 21L.B.21 στοιχείο δ) ή ε): 1.
εντοπίζει τη/τις βασική/-ές αιτία/-ες και τον/τους παράγοντα/-ες που συνέβαλε/-αν στην περίπτωση μη συμμόρφωσης· 2. καταρτίζει σχέδιο διορθωτικών μέτρων και το προτείνει στην αρμόδια αρχή· 3. αποδεικνύει την εφαρμογή των διορθωτικών μέτρων κατά τρόπο ικανοποιητικό στην αρμόδια αρχή.
β) Λαμβάνονται δεόντως υπόψη παρατηρήσεις που κοινοποιούνται από την αρμόδια αρχή σύμφωνα με την παράγραφο 21L.B.21 στοιχείο στ).
Το φυσικό ή νομικό πρόσωπο καταγράφει την απόφαση που λαμβάνεται σε σχέση με τις εν λόγω παρατηρήσεις.
21L.A.12
Μέσα συμμόρφωσης
α) Ένα φυσικό ή νομικό πρόσωπο μπορεί να χρησιμοποιήσει οποιοδήποτε εναλλακτικό μέσο συμμόρφωσης αντί των αποδεκτών μέσων συμμόρφωσης για να αποδείξει τη συμμόρφωση με τον παρόντα κανονισμό.
β) Εάν ένα φυσικό ή νομικό πρόσωπο επιθυμεί να χρησιμοποιήσει εναλλακτικά μέσα συμμόρφωσης, παρέχει στην αρμόδια αρχή, προτού τα χρησιμοποιήσει, πλήρη περιγραφή τους.
Η περιγραφή περιλαμβάνει τυχόν αναθεωρήσεις των σχετικών τεχνικών εγχειριδίων ή διαδικασιών, καθώς και επεξήγηση με την οποία υποδεικνύεται ο τρόπος επίτευξης της συμμόρφωσης με τον παρόντα κανονισμό.
γ) Το φυσικό ή νομικό πρόσωπο επιτρέπεται να χρησιμοποιήσει τα εν λόγω εναλλακτικά μέσα συμμόρφωσης, εφόσον εγκριθούν προηγουμένως από την αρμόδια αρχή.
ΤΜΗΜΑ Β — ΠΙΣΤΟΠΟΙΗΤΙΚΑ ΤΥΠΟΥ 21L.A.21
Πεδίο εφαρμογής
Το παρόν τμήμα καθορίζει τη διαδικασία υποβολής αίτησης για χορήγηση πιστοποιητικών τύπου και καθορίζει τα δικαιώματα και τις υποχρεώσεις των αιτούντων και των κατόχων των εν λόγω πιστοποιητικών για προϊόντα, όταν το προϊόν είναι ένα από τα ακόλουθα: α) αεροπλάνο με MTOM έως 2 000 kg και μέγιστη εγκεκριμένη διαμόρφωση θέσεων επιβατών για τέσσερα άτομα· β) ανεμοπλάνο ή ανεμοπλάνο με κινητήρα με MTOM έως 2 000 kg· γ) αερόστατο· δ) αερόπλοιο θερμού αέρα· ε)
επιβατικό αερόπλοιο αερίου σχεδιασμένο για έως τέσσερα άτομα·
στ) στροφειόπτερο με MTOM έως 1 200 kg και μέγιστη εγκεκριμένη διαμόρφωση θέσεων επιβατών για τέσσερα άτομα· ζ)
εμβολοφόρος κινητήρας και έλικας σταθερού βήματος που προορίζονται να εγκατασταθούν σε αεροσκάφος που αναφέρεται στα στοιχεία α) έως στ).
Στις εν λόγω περιπτώσεις, το φύλλο δεδομένων του πιστοποιητικού τύπου πρέπει να φέρει την κατάλληλη σημείωση ώστε να επιτρέπει μόνο την εγκατάσταση του κινητήρα ή του έλικα στο εν λόγω αεροσκάφος·
η) γυροπλάνα.
21L.A.22
Επιλεξιμότητα
Κάθε φυσικό ή νομικό πρόσωπο που έχει αποδείξει ή έχει κινήσει διαδικασίες ώστε να αποδείξει την οικεία ικανότητα σχεδιασμού σύμφωνα με την παράγραφο 21L.A.23 μπορεί να αιτηθεί πιστοποιητικό τύπου σύμφωνα με τους όρους του παρόντος τμήματος.